आंगनबाड़ी केंद्रों में सुधार के लिए बनेगा कानून
पटना सिटी|समाज कल्याणमंत्री मंजू वर्मा ने कहा कि अांगनबाड़ी केंद्रों में सुधार के लिए कानून बनेगा। सेविका निर्भय होकर बगैर दबाव के काम करें। ग्रामीण इलाकों में आंगनबाड़ी केंद्र की स्थिति अच्छी है। समाज कल्याण मंत्री बुधवार को गुलजारबाग स्थित कुशवाहा बालिका उच्च विद्यालय में मुख्यमंत्री छात्रवृत्ति राशि वितरण समारोह में बोल रही थीं।
उन्होंने कहा कि राज्य में शिक्षा की स्थिति सुधरी है। पढ़ाई के प्रति अभिभावक जागरूक हैं और बच्चियों का भी हौसला बुलंद है। मंत्री ने विद्यालय को प्लस टू बनाने और मैट्रिक में सीट वृद्धि के लिए पहल करने का आश्वासन दिया। उन्होंने विद्यालय की दसवीं की 145 छात्राओं के बीच प्रति छात्रा 1800 रुपए के हिसाब से राशि वितरित की। पूर्व उपमहापौर संतोष मेहता ने कहा कि विद्यालय की मांगों पर उम्मीद है कि नए साल में छात्राओं को तोहफा मिलेगा। इस मौके पर जेपी वर्मा, पारसनाथ मेहता, नीरज मेहता, अरविंद कुमार मेहता, अशोक कुमार, विनय कुमार मेहता, प्रधानाध्यापिका मनोरमा कुमारी आदि मौजूद रहे।
गुलजारबाग स्थित कुशवाहा बालिका उच्च विद्यालय में राशि का वितरण।
hin_Deva hin_Deva hin_Deva hin_Deva